OzLabs/hebrew-wiki-articles huggingface dataset:
סטיבן קוטקין

סטיבן מארק קוטקין (באנגלית: Stephen Mark Kotkin; יליד 17 בפברואר 1959) הוא היסטוריון, אקדמאי, חוקר וסופר אמריקאי. קוטקין, פרופסור להיסטוריה ומומחה לברית המועצות ומדע המדינה, הוא חבר בכיר במוסד הובר ששימש עשרות שנים מרצה באוניברסיטת פרינסטון. בין ספריו הרבים ישנה הטרילוגיה הביוגרפית של חיי יוסיף סטלין, היא פסגת היצירה המחקרית שלו, שנכון לשנת 2024 התפרסמו שני הכרכים הראשונים שלה.

קוטקין, יליד ניו ג'רזי, למד באוניברסיטת רוצ'סטר ואוניברסיטת קליפורניה בברקלי. קוטקין לימד במחלקת ההיסטוריה של אוניברסיטת פרינסטון מאז 1989. הוא מחזיק במינוי משותף בבית הספר לעניינים ציבוריים ובינלאומיים בפרינסטון. הוא גם חוקר מחקר במכון הובר באוניברסיטת סטנפורד. פרופסור קוטקין הקים את היוזמה והסדנה להיסטוריה גלובלית של מחלקת ההיסטוריה של פרינסטון. הוא ייסד וערך יחד עם חוקרים נוספים סדרת ספרים על צפון מזרח אסיה שפרסמה שישה כרכים. מ-2003 עד 2007, הוא היה חבר ואחר כך יו"ר מערכת בהוצאת הספרים של פרינסטון. מ-1996 עד 2009 ניהל את תוכנית האוניברסיטה ללימודי רוסית ולימודי אירופה. הוא שימש סגן הדיקן של בית הספר לעניינים ציבוריים ובינלאומיים וממלא מקום המנהל של מכון פרינסטון ללימודים בינלאומיים ואזוריים. מאז 2014 הוא משמש מנהל בפועל של לימודי רוסיה, מזרח אירופה ואירופה של האוניברסיטה<ref></ref>. גאופוליטיקה ואוטוקרטיות, ובפרט מדינות קומוניסטיות, הן בגדר תחום ההתמקצעות שלו.

בשנת 2000 התפרסם ספרו, '<nowiki/>ארמגדון נמנע: קריסת ברית המועצות 1970–2000<nowiki/>' (Armageddon Averted: the Soviet Collapse) בהוצאת אוניברסיטת אוקספורד, המתאר את תהליך התפרקות ברית המועצות. קוטקין כתב בין היתר מספר מחקרים ממוקדים על תולדות סיביר, המזרח הרחוק הרוסי, חצי האי הקוריאני והמזרח הרחוק. בשנת 2014 התפרסם בהוצאת ספרי פינגווין ספרו הראשון בטרילוגיה ביוגרפית תחת הכותרת '<nowiki/>סטלין: פרדוקס הכוח 1878–1928<nowiki/>' (Paradoxes of Power)<ref></ref><ref></ref> ובשנת 2017 התפרסם הספר השני בסדרה סטלין: מחכה להיטלר 1929–1941<nowiki/>' (Waiting for Hitler)<ref></ref><ref></ref>. הספר השלישי והאחרון בסדרה צפוי לצאת לאור ב-2024 או 2025. קוטקין הוא גם מומחה למדע המדינה בימינו והוא פרשן שלעיתים מראיין בנושאים כגון מלחמת אוקראינה–רוסיה ומדיניות החוץ של ארצות הברית<ref></ref>.

== קישורים חיצוניים ==

== הערות שוליים ==

קטגוריה:היסטוריונים אמריקאים
קטגוריה:יוסיף סטלין
קטגוריה:ביוגרפים אמריקאים
קטגוריה:ברית המועצות: היסטוריה
קטגוריה:בוגרי אוניברסיטת רוצ'סטר
קטגוריה:בעלי תואר דוקטור מאוניברסיטת קליפורניה בברקלי
קטגוריה:אמריקאים שנולדו ב-1959
עוזיאל אלחאייק

הרב עוזיאל אלחאייק (אל-חאייךּ, סביב ה'ת"ק, 1740–סביב ה'תקע"ח, 1818), היה רב ודיין ביהדות תוניסיה. כתביו משמשים כמקור היסטורי חשוב על חיי הקהילות היהודיות בתוניסיה.

== ביוגרפיה ==
נולד בתוניס בסביבות שנת ה'ת"ק. אביו היה הדיין הרב מרדכי אלחאייק (נפטר בצפת, 1777). למד תורה מרבי נתן בורגיל ורבי דוד נג'אר והיה בקשר תורני גם עם הרב יצחק טייב.

בשנת 1774 קיבל את פני החיד"א בביקורו בתוניס.

בשנת 1785 עבר זמנית להתגורר בעיר נאבל בעקבות מגפה.

סמוך לשנת 1781 מונה לדיין. בהמשך, ירש את קרוב משפחתו הרב יצחק אלחאייק, כנשיא בית הדין הרבני בתוניסיה. הוא שימש בתפקיד עד למותו בסביבות 1818.

לאחר מותו ירש את מקומו הרב חיים דוד וואלנסי (נפטר ב-1827).

== כתביו ==
קרוביו אספו את כתביו, והדפיסו מהם שני ספרים.

הראשון, משכנות הרועים, יצא לאור בשנת 1860 בליוורנו. זהו אוסף של כ-1500 תשובות בנושאים מגוונים, הטקסט מהווה כיום מקור חשוב על חיי יהדות תוניסיה במאות ה ה-17 וה-18. דוד קאזס היה הראשון שהפנה את תשומת הלב לחשיבות ההיסטורית של הספר. ספרו השני, חיים וחסד, יצא לאור בליוורנו ב-1873, והוא כולל אוסף דרשות והספדים שנאמרו בין 1767 עד 1810.

== קישורים חיצוניים ==
* 
* 
== לקריאה נוספת ==
* מאיר מזוז, מגדולי ישראל חלק ב עמודים ריב–רכד

== הערות שוליים ==

קטגוריה:נפטרים במאה ה-19
קטגוריה:רבנים תוניסאים
קטגוריה:ילידי המאה ה-18
עוף דיוואן

עוף דיוואן (באנגלית: Chicken Divan) הוא קדרת עוף המוגשת בדרך כלל עם ברוקולי ורוטב מורניי. היא נקראה על שם מקום המצאתה, מסעדת Divan Parisien במלון צ'טהאם בניו יורק, שם הוגשה כמנה המיוחדת בתחילת המאה העשרים.<ref name="villas2003"></ref> היוצר של המנה היה שף בשם לאגאסי.<ref></ref> בצרפתית, המילה דיוואן מתייחסת למקום מפגש או לאולם גדול.

== היסטוריה ==
ישנם מתכונים היסטוריים רבים לעוף דיוואן שנמצאו בספרי בישול המתוארכים לסוף שנות ה-50 ולתחילת שנות ה-60, אך האותנטיות שלהם אינה ודאית מכיוון שהמתכון המקורי נשמר בסוד. קירוב המבוסס על רמזים מהמלון של מסעדת דיוואן פריזיאן נעשה עם חזה עוף, ברוקולי ורוטב בשמל גבינתי, או רוטב מורניי, מועשר בחלמונים.<ref></ref>

== סוגי דיוואן ==
כיום נהוג להכין את המנה עם גבינת פרמזן רגילה והיא נותרה אחת ממנות התבשיל האמריקאיות הקלאסיות ביותר גם כיום.<ref name="villas2003"></ref> אפשר להכין גרסה "מהירה" עם חזה עוף מבושל מראש, מיונז מוכן ומרק משומר.<ref></ref> חלק מהגרסאות מכוסות בחטיף תפוחי אדמה,<ref></ref> באופן דומה לזה של תפוחי אדמה ללוויה .

"חוות תרנגולי ההודו של הארט" בניו המפשייר מגישה גרסה המשתמשת בחזה תרנגול הודו במקום עוף.<ref></ref>

== לקריאה נוספת ==

* רשימת תבשילי קדירה
* רשימת מנות אזוריות של ארצות הברית
* עוף וברוקולי

== הערות שוליים ==

קטגוריה:מאכלי גבינה
קטגוריה:מאכלי בשר
קטגוריה:המטבח האמריקאי
טוב לי שאת כאן

"טוב לי שאת כאן" הוא סינגל שהוקלט על-ידי הזמר הישראלי אברהם טל. השיר יצא לאור ב-10 בינואר 2024, במהלך מלחמת חרבות ברזל.

== רקע וכתיבה ==
השיר, שנכתב על-ידי טל ואבי אוחיון, שגם הלחינו אותו לצד מתן דרור, היה לסינגל הראשון מתוך אלבום האולפן ה-5 שלו. טל סיפר שהשיר, שנכתב מתוך כאב בשונה מהרגלו, סייע לו לשאוב כוחות ולהשיבו למקום של פתחון לב.

השיר התקבל באהדה בקרב המבקרים<ref></ref>, וזכה לחיבוק מתחנות הרדיו בישראל, כאשר בשיאו היה לשיר השני המושמע ביותר במצעד השבועי של מדיה פורסט.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של אברהם טל ב-10 בינואר 2024.

נכון לפברואר 2024, מונה הצפיות של הקליפ עומד על כ-170 אלף.

== מיקומי שיא ==

== קישורים חיצוניים ==
* 
* [https://shironet.mako.co.il/artist?type=lyrics&lang=1&prfid=7335&wrkid=59539 מילות השיר "טוב לי שאת כאן"] באתר שירונט

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אברהם טל
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
Dreaming Out Loud

Dreaming Out Loud הוא אלבום הבכורה של להקת הפופ רוק האמריקאית, ואן ריפאבליק. האלבום יצא לאור ב-20 בנובמבר 2007 תחת הוצאת חברת אינטרסקופ רקורדס. האלבום הוקלט בין השנים 2004 ל-2007 והופק כולו על ידי גרג וולס , ובשיתוף ראיין טדר בשני שירים. לאחר צאתו, האלבום זכה להצלחה אדירה ברשת מייספייס - הלהקה הופיעה באמנים המובילים של מייספייס מיוזיק מאז תחילת 2006, עם למעלה מ-28 מיליון השמעות בסך הכל.

האלבום יצא לאחר הצלחת גרסת רמיקס לסינגל המוביל "Apologize", שהופקה על ידי טימבלנד. השיר הגיע למקום הראשון במגוון מדינות, והגיע למקום השני במצעד בילבורד הוט 100. הסינגל השני, "Stop and Stare" , זכה גם הוא להצלחה, בעוד השירים "Say (All I Need)", "Mercy" ו-"Come Home" יצאו גם הם כסינגלים.

האלבום קיבל ביקורות מעורבות עד שליליות ממבקרי מוזיקה.

== רקע ==
ראיין טדר, סולן הלהקה, היה מפיק מבוקש בתעשיית המוזיקה בשנת 2007. הוא היה שותף לכתיבת שירים לאמנים כמו הילרי דאף, אשלי טיסדייל ונטשה בדינגפילד, והפיק שירים, בין היתר, לג'ניפר לופז וליאונה לואיס.<ref name=":0"></ref> טדר התחיל כמוזיקאי מתקשה בלוס אנג'לס. הוא זכה להצלחה מוקדמת בכך שזכה בתוכנית כישרונות ב-MTV בשנת 2000, אך מאוחר יותר התמודד עם קשיים. טימבלנד ראה את טדר בתוכנית הטלוויזיה ולקח אותו תחת חסותו כדי להתפתח כאמן ומפיק.<ref name=":0" /> טדר מתאר את תקופתו עם טימבלנד כחוויה לימודית משמעותית ששיפרה את כישורי ההפקה שלו. ואן ריפאבליק חוותה כישלונות אך צברה פופולריות באמצעות מייספייס, והפכה לאמן שלא חתום בשום חברת תקליטים המצליח ביותר בפלטפורמה.<ref name=":0" />

== קידום ==
הלהקה הוציאה את השיר "Apologize" שהיה ללהיט עוד לפני צאת האלבום.
== רשימת רצועות ==

== מיקומי שיא ==

=== מצעדים שנתיים ===

== תארים ==
{| class="wikitable sortable"
!מדינה
!תואר
!עותקים
|-
! (IFPI Austria)<ref></ref>
|פלטינה
|20,000
|-
! (ARIA)<ref></ref>
|זהב
|35,000
|-
! (IRMA)<ref></ref>
|פלטינה
|15,000
|-
! (RIAA)<ref></ref>
|זהב
|1,100,000<ref></ref>
|-
! (BPI)<ref></ref>
| rowspan="2" |פלטינה
|308,802<ref></ref>
|-
! (BVMI)<ref></ref>
|200,000
|-
! (IFPI Danmark)<ref></ref>
| rowspan="6" |זהב
|15,000
|-
! (RMNZ)<ref></ref>
|7,500
|-
! (RIAS)<ref></ref>
|5,000
|-
! (Music Canada)<ref></ref>
|50,000
|-
! (NFPF)<ref></ref>
|10,000
|-
! (IFPI Switzerland)<ref></ref>
|15,000
|}

== קישורים חיצוניים ==

== הערות שוליים ==

קטגוריה:אלבומי בכורה מ-2007
קטגוריה:אלבומי ואן ריפאבליק
קטגוריה:אלבומים באנגלית
קטגוריה:אלבומים שהופקו על ידי גרג וולס
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי ראיין טדר
קטגוריה:אלבומי פופ
קטגוריה:אלבומי זהב באוסטרליה
קטגוריה:אלבומי זהב בארצות הברית
קטגוריה:אלבומי זהב בקנדה
קטגוריה:אלבומי פלטינה בממלכה המאוחדת
קטגוריה:אלבומי חברת אינטרסקופ רקורדס
אגוסטין אוחדה

אקסל אגוסטין אוחדה (בספרדית: Axel Agustín Ojeda; נולד ב-19 ביוני 2004 ברוסאריו שבארגנטינה) הוא כדורגלן ארגנטינאי המשחק בעמדת קשר הכנף בקבוצת ניו יורק סיטי מה-MLS.

== קריירת מועדונים ==
אוחדה גדל במחלקת הנוער של ראסינג קלוב. הוא ערך 17 הופעות ליגה במדי הקבוצה הבוגרת של המועדון במסגרת ליגת העל הארגנטינאית, בהן הבקיע שני שערים. בנוסף, ערך חמש הופעות במסגרת גביע ליברטדורס בעונת 2023, בהן הבקיע שער אחד.

ב-2 בפברואר 2024 חתם על חוזה לארבע שנים בניו יורק סיטי מה-MLS.

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ראסינג קלוב
קטגוריה:כדורגלני ניו יורק סיטי
קטגוריה:ארגנטינאים שנולדו ב-2004
ארגון המיילדות בישראל

ארגון המיילדות בישראל (באנגלית: Israel Midwives Association) הוא הארגון הרשמי אשר מייצג את מיילדות ישראל. הארגון הוקם בשנת 1978 במטרה לתרום לקידומן המקצועי של המיילדות, לחזק את מקצוע המיילדת ואת העשייה המיילדותית ולשפר את הטיפול בנשים במעגל החיים.

== היסטוריה ==
ארגון המיילדות בישראל יצא לדרך בשנת 1978. הטריגר להקמת הארגון היה הרצון לארח את כנס ארגון המיילדות העולמי (ICM) בישראל. בשנת 1978 התארח בישראל הכנס הבינלאומי ה-18 של ארגון המיילדות הבינלאומי. האירוח נתן רוח גבית לחיזוק הארגון ולביסוס מעמדו בקהילה הרפואית.

== פעילות הארגון ==
על מנת לקדם את נושא המיילדות בישראל, פועל ארגון המיילדות במספר מישורים:
* קידומן המקצועי של המיילדות בישראל
* שיפור הטיפול בנשים במעגל החיים
* חיזוק וביסוס מעמדן של המיילדות בקהילה הרפואית
* קידום תחום ליווי הריון רציף על ידי מיילדת בישראל
* עדכון הידע וההבנה בנושאי פריון, ילודה ותכנון המשפחה
* ייצוג ארגון המיילדות במועצה הלאומית למיילדות, גינקולוגיה, ניאונטולוגיה וגנטיקה
* קידום וביצוע מחקר מיילדותי

== מבנה הארגון ==
ארגון המיילדות בנוי מיושבת ראש הארגון, גזברית ויושבות ראש הוועדות השונות (תרבות, הסברה, מדיה, מחקרים). בנוסף מליאת הארגון בנויה מנציגות כלל בתי החולים, נציגת קהילה ונציגת מיילדות הבית.

== יושבות ראש הארגון במהלך השנים ==
* 2024- עכשיו :טניה שטיינבוק
* 2021 - 2024: יפעת רובננקו
* 2006 - 2021: איריס רז
* 2002 - 2006: ורדה מרגלית
* 1995 - 2002: איילה בלאו
* 1986 - 1995: שרה קרייז קמין
* 1982 - 1986: רות שפט
* 1978 - 1982: רחל רכס

== לקריאה נוספת ==
* [https://midwives.org.il/ארגון-נולד/ ארגון נולד], היסטורית ארגון המיילדות במרוצת השנים
* [https://midwives.org.il/תקנון-הארגון-2/ תקנון] ארגון המיילדות
* נייר עמדה: [https://midwives.org.il/wp-content/uploads/2023/07/נייר-עמדה-בנושא-ליווי-היריון-עי-מיילדת.pdf מעקב וליווי הריון בסיכון נמוך על ידי מיילדת] (פורסם בנובמבר 2022)
* נייר עמדה: [https://midwives.org.il/wp-content/uploads/2024/01/נייר-עמדה-מרכזי-לידה-בישראל.pdf מרכזי לידה בישראל] (פורסם במאי 2023)
* נייר עמדה: [https://midwives.org.il/wp-content/uploads/2023/11/ליווי-עי-מיילדת-בתקופת-משכב-לידה.pdf ליווי על ידי מיילדת בתקופת משכב לידה] (פורסם בנובמבר 2023)

== קישורים חיצוניים ==
* 
* 
* 
* 
* 

2024 02
קטגוריה:ארגוני עובדים בישראל
קטגוריה:מיילדות
מאטי פלטולה

מאטי פלטולה (בפינית: Matti Peltola; נולד ב-3 ביולי 2002 באספו שבפינלנד) הוא כדורגלן פיני המשחק בעמדת הבלם בקבוצת די. סי. יונייטד מה-MLS ובנבחרת פינלנד.

== קריירת מועדונים ==
פלטולה גדל במחלקת הנוער של ה.י.ק. הלסינקי. בשנת 2018 החל לשחק בקבוצת המילואים של המועדון, ובשנת 2019 החל לשחק בקבוצה הראשונה של המועדון במסגרת ליגת העל הפינית. הוא ערך 53 הופעות ליגה במדי המועדון, בהן הבקיע שני שערים.

ב-2 בפברואר 2024 חתם על חוזה לשלוש שנים בדי. סי. יונייטד מה-MLS.

== קריירה בינלאומית ==
ב-12 בינואר 2023 ערך פלטולה את הופעת הבכורה שלו בנבחרת פינלנד, בהפסד 0–1 לנבחרת אסטוניה במשחק ידידות.

== קישורים חיצוניים ==

== הערות שוליים ==

קטגוריה:כדורגלנים פינים
קטגוריה:בלמי כדורגל פינים
קטגוריה:כדורגלני קלובי 04
קטגוריה:כדורגלני ה.י.ק. הלסינקי
קטגוריה:כדורגלני די.סי. יונייטד
קטגוריה:כדורגלני נבחרת פינלנד
קטגוריה:ילידי 2002
חלביצ'ק

לחם עם ביצה ו[[בשר חזיר]]
כריכים צ'כיים פופולריים
חְלֶבִּיצֶ'ק (בצ'כית: Chlebíček) שפירושו כריך (או Obložený chlebíček, דהיינו כריך מכוסה) הוא סוג של אוכל קרצ'כי פופולרי מאוד, המורכב מבצק פריך, בגט מקושט במאכלים שונים.

תוספות (כיסויים) אופייניות לכריכים הן ממרחים שונים, סלטים, ירקות, נקניקים, גבינות, פירות ים ועוד.

אלה הם כריכים קטנים, מה שנקרא כריכונים או כריכי ביס<ref>Nodl, Ladislav; Mandžuková, Jarmila; Havlů, Karina. Velká domácí kuchařka. 1. vyd. Praha: Slovart, 2004. s. 43. </ref> או אפילו חטיפים קטנים יותר עם&nbsp;קיסם באמצע שמשמשים כמתאבנים.

== מאפיינים ==
תקני המדינה הצ'כוסלובקית לשעבר (ČSN) למוצרי מטבח קר תיארו כמעט מאה סוגים של כריכים מכוסים.<ref></ref>

בעולם האנגלו-סכסי ובמדינות אחרות, המונח כריך יכול לכלול גם בגט, כלומר לחם מכוסה מלא במאכלים אחרים, או המבורגר, שניתן גם לחמם. רוב הכריכים בתוך&nbsp;צ'כיה נצרכים קרים, ולכן היצרנים חייבים לציית לתקנות ההיגיינה, כדי למנוע&nbsp;התפשטות מחלות.

== היסטוריה ==
כריך מכוסה הוצג בצורתו הנוכחית בתחילת המאה ה-20.&nbsp;מעדניית פראג של Jan Paukert (מעדניית Jan Paukert פעלה עד פברואר 2015) ביוזמתו של חבר משפחה, הצייר Jan Skramlík , שלא היה מרוצה מהמתאבנים שהוגשו באותו הזמן היה מרוצה מהכריך החדש הן בגודל והן מהכיסוי וכך גם לקוחות המעדנייה, שבה החלו להימכר מוצרים אלה עד מהרה. הגודל המקורי היה משהו קטן יותר מהיום ("כך עבור שניים או שלושה ביסים"), במהלך השנתיים לאחר מכן הוכח שגודל גדול יותר הוא עדיף ובצורה זו הם צברו פופולריות ועדיין מיוצרים עד היום.

== ספרות ==
* מולר, אווה. אוכל אצבעות, או אוכל שניתן לאכול רק עם הידיים . מזון. סגנון: לנשים, נספח זכויות . בורגיס, 2 בדצמבר 2008, מס'. 45, עמ' 9. [cit. 2022-06-17]. .
* ZÍDEK, Petr. כיכר לחם, סמל לרווחה . בֵּית קָפֶה. חוק . בורגיס, 31 בדצמבר 2020, כרך 30, לא. 307, עמ' 19. [cit. 2022-06-14]. .

== מאמרים קשורים ==
* סנדוויץ' של הבישוף
* פרשת הכריכים (פרשת חלביצ'קובה או גם פרשת טראביץ' היא אירוע מספטמבר 1941, שבמהלכו הרעיל ראש ממשלת הפרוטקטורט (של ממשלת הבובות) הגנרל הצ'כי אלואיס אליאש כמה עיתונאים ששיתפו פעולה עם הנאצים (בסוף הוא בעצמו נרצח על ידי הנאצים). האירוע עדיין נושא את שמו של המתאבן הידוע, שכן ההרעלה נגרמה מסנדוויצ'ים נגועים בכוונה).

== קישורים חיצוניים ==

* [http://makova-panenka.cz/recepty/oblozene-chlebicky-podle-norem-studene-kuchyne-tentokrat-recepty-pro-milovniky-syru-a-vegetare Obložené chlebíčky podle norem studené kuchyně]
* Vražedně dobrý český chlebíček. Za války skutečně zabíjel, teď slaví sto let. ČRo Plus [online]. 14. červenec 2016. Dostupné online. 
* Babiččiny recepty: Chlebíček podle Jana Paukerta. ČRo Liberec [online]. 29. prosinec 2023. Dostupné online. 
* Hýčkaný, proklínaný, ale náš! Etiketa konzumace chlebíčku ale rozděluje. iDNES.cz [online]. 31. prosinec 2023. Dostupné online. 
== הערות שוליים ==

קטגוריה:מאכלי לחם
קטגוריה:ויקיפדיה: ערכים עם מזהה NKC
קטגוריה:כריכים
קטגוריה:המטבח הצ'כי
מבצר מסילחה

מבצר מסילחה (באנגלית: Mseilha Fort; בצרפתית: Puy du Connétable; בערבית: قلعة المسيلحة; בערבית מתורגמת: Qal‘at al-Msaylḥa) הוא מבצר שנבנה ב על גדות נהר אל-ג'וז (Nahr el-Jawz) מצפון לעיר בתרון שבלבנון כדי לשמור על הדרך ההיסטורית מביירות לטריפולי. המבצר שופץ ב-2007 והפך לאתר תיירות.

== רקע ==
לאורך ההיסטוריה המוקדמת עברה דרך בין ביירות לטריפולי לאורך החוף. ב-551 אירעה רעידת אדמה שמרכזה היה בביירות. הרעידה גרמה, בין השאר, למפולות אבנים ושקיעת האדמה כשבקרבת העיירה ת'יאופרוסופון (מצפון לבתרון) שקעה דרך החוף והתמוטט המצוק לחוף הים וחסם את המעבר בחוף בסלעים גדולים. אירוע זה הביא להחלטה של השלטונות להסיט את הדרך הראשית מזרחית מחוף הים מזרחה. בעקבות החלטה זו נולד הצורך לבנות מבצרים שיגנו על הדרך החדשה וביניהם נבנה מבצר מסילחה.

== ההיסטוריה של המבצר ==
ארכאולוגים מעריכים שהמקום בו הוקם המבצר היה מיושב כבר בתקופת האימפריה הרומית ושימש, בין השאר, למטרות ביטחוניות. ב, בעקבות הסטת הדרך מזרחה, הוקם במקום המבצר הראשון. החוקרים מעריכים שהמבצר הנוכחי נבנה ב-1624, בתקופת שלטונו של פח'ר א-דין השני, כשרק שרידים מעטים שהתגלו (בעיקר אבנים גדולות) שויכו לבנייה קדומה יותר.

התיארוך ההיסטורי הזה נתמך ברשומותיו של הנוסע הצרפתי ז'אן דה לה רוקה שסייר במקום חמישים שנה לאחר מותו של פח'ר א-דין ואסף עדויות של מקומיים על המבצר וכן ברשומותיהם של היסטוריונים מקומיים כמו הכומר מנסור אל-חאטוני (Mansour al-Hattouny) וטאנוס אש-חידיאק (Tannous ach-Chidiaq). ב ביקר בלבנון התייר יוהאן לודוויג בורקהרדט וחיזק את ההערכות על תיארוך הבנייה של המבצר.

== מבנה המבצר ==
המבצר נבנה על צוק לחופו של נהר אל-ג'וז (Nahr el-Jawz) כשגשר עתיק למרגלות המבצר מאפשר לחצות את הנהר. המבצר נבנה מאבני חול קטנות שנחפרו במחצבה בקרבת המבצר. בחלק מהמקרים נמצא שאבנים אלו הונחו על גבי אבני חול גדולות יותר שלהערכת הארכאולוגים נותרו ממבנה מוקדם שנבנה במקום. המבצר כולל שלוש קומות ועובי חומותיו 2-1.5 מטר.

אל המבצר מוליך גרם מדרגות שנחצב בסלע ומוגן על ידי עמדות. המדרגות הובילו לשער כפול קשתי בכניסה למבצר ואחריו היה אולם כניסה. המבצר כלל מחסנים ובקומתו התחתונה נחפרו בורות מים. כמו כן כלל המבצר אפסיס שפנה למכה ונועד לתפילות.

== המבצר בעת החדשה ==
המבצר נמצא כיום בקרבת כביש 51 המחבר את ביירות וטריפולי.

ב-2007 החלו עבודות לשיקום המבצר כדי לחזק את קירותיו ולהפוך אותו למקום בטוח לביקורי תיירים. במסגרת השיקום הוקף המבצר בגדר בה נקבעו מספר שערים, גרם המדרגות חוזק והותקן בצידו מעקה מתכת, נסלל כביש גישה למבצר, הותקנו מרזבים לניקוז מי גשמים והוכנה גינה. בנוס, שוחזרה טחנת רוח שנבנתה בסמוך למבצר. בתהליך השימור היו שותפים הסוכנות האמריקנית לפיתוח בין-לאומי, מכון המחקר SRI , משרד התיירות הלבנוני, משרד התרבות - מינהל העתיקות וחברת התקשורת הצרפתית Ogero .

== לקריאה נוספת ==
<div class="mw-content-ltr">
* 
* 
</div>

== קישורים חיצוניים ==

* [http://www.lebanon.com/tourism/batroun.htm בתרון ומבצר מסילחה], באתר משרד התיירות הלבנוני
* [http://www.orient-latin.com/fortresses/mseilha מבצר מסילחה], באתר orient-latin.com
* [https://lebanonuntravelled.com/batroun-fort/ מבצר מסילחה], באתר lebanonuntravelled.com
* [https://archiqoo.com/locations/mseilha_fort.php מבצר מסילחה], באתר archiqoo.com
* [https://mylebanonguide.com/place/mseilha-fort/ מבצר מסילחה], באתר mylebanonguide.com
* [https://libshop.fr/en/mseilha-fortress/ מבצר מסילחה], באתר libshop.fr

== הערות שוליים ==

קטגוריה:לבנון: היסטוריה
קטגוריה:לבנון: מבצרים
אוליביה נקש

אוליביה נקש (בצרפתית: Olivier Nakache; נולד ב-14 באפריל 1973) הוא במאי קולנוע תסריטאי ומפיק סרטים יהודי-צרפתי. הוא עובד ביחד עם אריק טולדנו. זוכה בשלושה פרסי סזאר על סרטם מחוברים לחיים (2012), משמעות המסיבה (2018) ויוצאים מן הכלל (2020).

==ביוגרפיה==
נקש נודל וגדל בסירן, פרוור של פריז, להורים יהודים ילידי אלג'יריה. אחותו הצעירה היא השחקנית והבמאית ג'רלדין נקש. נקש וטולדנו נפגשו במחנה קיץ בשנות ה-80 והם חברים כבר מגיל ההתבגרות. ב-1995 נפגשו שוב בכנס אנימטורים והחלו לעבוד ביחד.

ב-1995 הם ביימו את סרטם הקצר הראשון, "Le Jour et la Nuit" (היום והלילה), סיפורו של רופא לילה מאוהב, עם זינדין סואלם וג'ולי מודוך.

ב-1999 הם יצרו את הסרט "Les petits souliers" (הנעליים הקטנות), הרפתקאותיהם של ארבעה חברים שנשכרו כסנטה קלאוס, בכיכובם של ג'מאל דבוז, גד אלמלח, רושדי זם וג'ילבר מלקי. הסרט זכה בפרס חבר השופטים לסרטים קצרים בקומדיה.

ב-2002 הם עשו סרט קצר נוסף "Ces Jours Heureux" (הימים המאושרים האלה), על עזיבת מחנה קיץ.

ב-2006 יצרו את הקומדיה "Nos jours heureux" (הימים המאושרים שלנו), בכיכובם של ז'אן פול רוב, מרילו ברי, עומאר סי, ז'ופין דה מו, ז'אן בנגיגי ועוד. את הסרט ראו כ-1,400,000 צופים.

ב-2009 יצא הסרט השלישי שלהם, "Tellement proches" (כל כל קרוב), סיפורה של משפחת פועלים בפרברי פריז. השחקנים, וינסנט אלבז, איזבל קארה, פרנסואה-קסבייר דהמזון, אודרי דנה, עומאר סי, ז'אן בנגיגי וז'ופין דה מו.

===הפריצה הגדולה===
ב-2011 יצא סרטם הגדול "מחוברים לחיים" בכיכובם של פרונסואה קלוזה ועומאר סיץ מגולל את יחסיהם של אריסטוקרט עשיר, משותק מהצוואר ומטה עם המטפל שלו, צעיר סנגלי מהפרוורים. הסרט זכה להצלחה השנייה בגודלה בהיסטוריה של הקולנוע הצרפתי, מעל 19 מיליון צופים צפו בו והפך לסרט הצרפתי הנראה ביותר מחוץ לצרפת מאז 1994, כ-19 מיליון. הסרט הפך את השחקן עומאר סי, לכוכב. הסרט זכה ב-2012 ב-8 פרסי סזאר.

ב-2014 יצא סרטם "סמבה" בכיכובם של עומאר סי, שארלוט גינסבורג זכה להצלחה באירופה עם כ-5 מיליון צופים.

ב-2017 יצא סרטם "Le sens de la fête" (משמעות המסיבה), בכיכובם של ז'אן-פייר בכרי, ז'יל ללוש.

ב-2019 יצא סרטם "יוצאים מן הכלל" בכיכובם של וינסנט קאסל ורדה קטאב.

ב-2021 יצאה הסדרה שלהם בוטלוויזיה "En thérapie" עיבוד צרפתי לסדרה הישראלית "בטיפול".

ב-2023 יצא סרטם "Une année difficile" (שנה קשה) בישראל הסרט נקרא "השנה שהייתה לנו", קומדיה על שני לוזרים שהחובות הכבדים שלהם יצאו מכלל שליטה. בניסיונם להתאפס ולחזור לדרך הישר, הם מתחברים לקבוצת פעילים למען איכות הסביבה ומצטרפים למעלליהם, בכיכובם של פיו מרמאי, ג'ונתן כהן, נואמי מרלה ומתייה אמלריק.

== חיים אישיים ==
במתקפת הפתע על ישראל ב-7 באוקטובר 2023 נרצחה בת דודתה של אשתו, הילי סולומון בת ה-27, ביחד עם מפל אדם, חברתה הטובה ביותר, אחותה של מעיין אדם, בטבח במסיבה ברעים.

== קישורים חיצוניים ==

* אמיר קמינר, [https://www.ynet.co.il/entertainment/article/syjobpitt "זו הבעיה של אנשי שמאל כמו גרטה, הם שונאים את ישראל ולא יודעים היסטוריה"], באתר ynet, 24 בינואר 2024

== הערות שוליים ==

קטגוריה:במאי קולנוע יהודים צרפתים
קטגוריה:תסריטאי קולנוע יהודים צרפתים
קטגוריה:מפיקי קולנוע יהודים צרפתים
קטגוריה:צרפתים שנולדו ב-1973
סטארסטריק (Starstreak)

Starstreak הוא טיל קרקע-אוויר בריטי קצר טווח שיכול לשמש כמערכת הגנה אווירית ניידת לאדם (MANPADS) או לשימוש במערכות כבדות יותר. הוא מיוצר על ידי Thales Air Defense (לשעבר Shorts Missile Systems) בבלפסט, צפון אירלנד. הוא ידוע גם בשם Starstreak HVM (טיל מהירות גבוהה). לאחר השיגור, הטיל מאיץ ליותר מ-4 מאך, מה שהופך אותו לטיל הקרקע-אוויר קצר הטווח המהיר ביותר שקיים.<ref name="DN20140114"></ref> לאחר השיגור הוא משגר שלוש תחמושות משנה, הרוכבות על קרן לייזר, מה שמגדיל את הסבירות לפגיעה מוצלחת במטרה. סטארסטריק בשירות הצבא הבריטי מאז 1997. בשנת 2012 Thales השיק מחדש את המערכת כ- ForceSHIELD .<ref name="DN20140114" />

== פיתוח ==
Dartmoor, אנגליה;

רק אחד משלושת הטילים נורה]]
טיל Starstreak מוצג בתערוכת אפריקה אווירית וחלל והגנה, ספטמבר 2006
פיתוח הטיל החל בשנות השמונים המוקדמות (1980).

הפיתוח החל לאחר הערכה שהראתה שטילים הטסים במהירות גבוהה עומדים בדרישות ויכולים להחליף גם טילי כתף שנמצאו בשימוש באותה העת.

==קישורים חיצוניים==

==הערות שוליים==

קטגוריה:טילי קרקע-אוויר
אריק טולדנו

אריק טולדנו (בצרפתית: Eric Toledano; נולד ב-3 ביולי 1971) הוא במאי קולנוע תסריטאי ומפיק סרטים יהודי-צרפתי. הוא עובד ביחד עם אוליביה נקש. זוכה בשלושה פרסי סזאר על סרטם מחוברים לחיים (2012), משמעות המסיבה (2018) ויוצאים מן הכלל (2020).

כיהן כסגן נשיא האקדמיה דה סזאר (2020–2022).

==ביוגרפיה==
טולדנו נולד בפריז וגדל בורסאי. הוריו יהודים ילידי מרוקו. טולדנו ונקש נפגשו במחנה קיץ בשנות ה-80 והם חברים כבר מגיל ההתבגרות. ב-1989 עם סיום לימודי התיכון למד שנה ב. בשנת 1993 קיבל תואר ראשון בספרות וקולנוע באוניברסיטת פריז ובשנת 1995 סיים תואר שני במדע המדינה בסורבון עם התמחות בסוציולוגיה פוליטית. ב-1995 נפגש שוב עם נקש בכנס אנימטורים והחלו לעבוד ביחד.

ב-1995 הם ביימו את סרטם הקצר הראשון, "Le Jour et la Nuit" (היום והלילה), סיפורו של רופא לילה מאוהב, עם זינדין סואלם וג'ולי מודוך.

ב-1999 הם יצרו את הסרט "Les petits souliers" (הנעליים הקטנות), הרפתקאותיהם של ארבעה חברים שנשכרו כסנטה קלאוס, בכיכובם של ג'מאל דבוז, גד אלמלח, רושדי זם וג'ילבר מלקי. הסרט זכה בפרס חבר השופטים לסרטים קצרים בקומדיה.

ב-2002 הם עשו סרט קצר נוסף "Ces Jours Heureux" (הימים המאושרים האלה), על עזיבת מחנה קיץ.

ב-2006 יצרו את הקומדיה "Nos jours heureux" (הימים המאושרים שלנו), בכיכובם של ז'אן פול רוב, מרילו ברי, עומאר סי, ז'ופין דה מו, ז'אן בנגיגי ועוד. את הסרט ראו כ-1,400,000 צופים.

ב-2009 יצא הסרט השלישי שלהם, "Tellement proches" (כל כל קרוב), סיפורה של משפחת פועלים בפרברי פריז. השחקנים, וינסנט אלבז, איזבל קארה, פרנסואה-קסבייר דהמזון, אודרי דנה, עומאר סי, ז'אן בנגיגי וז'ופין דה מו.

===הפריצה הגדולה===
ב-2011 יצא סרטם הגדול "מחוברים לחיים" בכיכובם של פרונסואה קלוזה ועומאר סיץ מגולל את יחסיהם של אריסטוקרט עשיר, משותק מהצוואר ומטה עם המטפל שלו, צעיר סנגלי מהפרוורים. הסרט זכה להצלחה השנייה בגודלה בהיסטוריה של הקולנוע הצרפתי, מעל 19 מיליון צופים צפו בו והפך לסרט הצרפתי הנראה ביותר מחוץ לצרפת מאז 1994, כ-19 מיליון. הסרט הפך את השחקן עומאר סי, לכוכב. הסרט זכה ב-2012 ב-8 פרסי סזאר.

ב-2014 יצא סרטם "סמבה" בכיכובם של עומאר סי, שארלוט גינסבורג זכה להצלחה באירופה עם כ-5 מיליון צופים.

ב-2017 יצא סרטם "Le sens de la fête" (משמעות המסיבה), בכיכובם של ז'אן-פייר בכרי, ז'יל ללוש.

ב-2019 יצא סרטם "יוצאים מן הכלל" בכיכובם של וינסנט קאסל ורדה קטאב.

ב-2021 יצאה הסדרה שלהם בוטלוויזיה "En thérapie" עיבוד צרפתי לסדרה הישראלית "בטיפול".

ב-2023 יצא סרטם "Une année difficile" (שנה קשה) בישראל הסרט נקרא "השנה שהייתה לנו", קומדיה על שני לוזרים שהחובות הכבדים שלהם יצאו מכלל שליטה. בניסיונם להתאפס ולחזור לדרך הישר, הם מתחברים לקבוצת פעילים למען איכות הסביבה ומצטרפים למעלליהם, בכיכובם של פיו מרמאי, ג'ונתן כהן, נואמי מרלה ומתייה אמלריק.

== חיים אישיים ==
במתקפת הפתע על ישראל ב-7 באוקטובר 2023 נרצח בשדרות, בן דוד שלו, אלון עמרם טולדנו, בדרכו לבית הכנסת<ref></ref>.

== קישורים חיצוניים ==

* אמיר קמינר, [https://www.ynet.co.il/entertainment/article/syjobpitt "זו הבעיה של אנשי שמאל כמו גרטה, הם שונאים את ישראל ולא יודעים היסטוריה"], באתר ynet, 24 בינואר 2024

== הערות שוליים ==

קטגוריה:במאי קולנוע יהודים צרפתים
קטגוריה:תסריטאי קולנוע יהודים צרפתים
קטגוריה:מפיקי קולנוע יהודים צרפתים
קטגוריה:צרפתים שנולדו ב-1971
בית וויגאליק

בית וויגאליק הוא מבנה בית דירות בשכונת רחביה שבירושלים ברחוב הקרן הקיימת 20, פינת רחוב אוסישקין בגבולה הצפוני של השכונת. הבית הוא מפואר ויוצא דופן בנוף הבנייה של רחביה ומתאפיין בסגנון לקטני.

== היסטוריה ==
הבניין תוכנן עבור יעקב פסח וחנה וויגאליק על ידי האדריכל נתן ברין ובנייתו הסתיימה  בסיוון תרצ"ו 1936. יעקב פסח וויגאליק היה  מתרים מקצועי של בית היתומים דיסקין והבניין נבנה מראש כבית דירות להשכרה. הזוג וויגאליק היו חשוכי ילדים והתגוררו בקומה השנייה משמאל<ref></ref>. 

הבניין בנוי אבן אדמדמה (מיזי אחמר), נבנה בסגנון הלקטני וכך כולל אלמנטים קלאסיים כמו גם מרכיבים הלקוחים מעולם הצורות של הסגנון הבינלאומי ואף מסגנון האר-דקו<ref></ref>. חזיתו של הבניין מעוטרת בקשתות, מרפסות בהן עמודים בעלי כותרות מסוגננות וקשתות נאו-מזרחיות – כאשר כל אלו רכיבים אופיינים לסגנון הקלאסי. החלונות האנכיים בצידי הבניין המהווים המשך של  חדר המדרגות עשויים על פי הסגנון בינלאומי. החלונות נמשכים לאורך כמה קומות, מזכירים בצורתם תרמומטר ומכניסים אור לתוך חדרי המדרגות.  סבכות גדר הברזל סביב הבית מעוצבות בסגנון האר-דקו וכמו כך גם עיצוב האותיות בשער הכניסה הראשי – בהן מופיעה שנת סיום הבנייה (תרצ"ו). על שלט הכניסה לבניין מופיעים שמות הבעלים של הבית – יעקב פסח וחנה וויגאליק, וכך גם במרכז הכניסה המעוגלת. 

הבניין הוגדר כבניין לשימור ומופיע ברשימת אתרי המורשת בישראל. 

== גלריה ==
<gallery widths="200px" heights="180px" perrow="3">
קובץ:בית וויגאליק.JPG|כתובת שער הכניסה
קובץ:פרט מן החזית האקלקטית של בית ויגאליק בירושלים, שנבנה בשנת 1936.JPG| פרט מן החזית האקלקטית
</gallery>

==לקריאה נוספת==
* אמנון רמון, "דוקטור מול דוקטור גר" שכונת רחביה בירושלים, הוצאת יד בן צבי, ירושלים 2006

==הערות שוליים==

קטגוריה:רחביה: מבנים
קטגוריה:הסגנון האקלקטי בארץ ישראל
קטגוריה:ירושלים: בתי מגורים
חירם השני מצור

חירם השני (באשורית: <ref></ref> או <ref></ref>) היה מלך צור בן המאה ה־8 לפנה"ס.

חירם ירש את קודמו אתבעל השני, כנראה בשנת 738 לפנה"ס או קצת אחריה,<ref name="Lipinski2006">Edward Lipiński, [https://books.google.co.il/books?id=837DDbYsxAoC&printsec=frontcover&hl=iw&source=gbs_ge_summary_r&cad=0#v=onepage&q&f=false On the Skirts of Canaan in the Iron Age: Historical and Topographical Researches], Orientalia Lovaniensia Analecta 153 (Leuven/Louvain: Peeters, 2006), 185–188.</ref> בתקופת תגלת פלאסר השלישי, ומוזכר בין מעלי המנחה למלך אשור.<ref></ref> במרידת רצין נגד תגלת פלאסר השתתף גם חירם השני מצור, ועל כך הענישו מלך אשור ותפס ובזז את העיר המבוצרת מחלב וערים גדולות אחרות בתחום צור.<ref name=":0"></ref><ref name=":1">Edward Lipiński, [https://books.google.co.il/books?id=837DDbYsxAoC&printsec=frontcover&hl=iw&source=gbs_ge_summary_r&cad=0#v=onepage&q&f=false On the Skirts of Canaan in the Iron Age: Historical and Topographical Researches], Orientalia Lovaniensia Analecta 153, Peeters, 2006, p. 187</ref> ככל הנראה, חירם התחרט, השתחווה לתגלת פלאסר והגיש לו מנחות, ואחריו מלך מֵתֵנַּה מצור.

ייתכן שחירם השני הוא חירם המוזכר בכתובת בעל לבנון מקפריסין,<ref name=":5"></ref> אך ייתכן שהכתובת מתייחסת למלך אחר בשם חירם שמלך במחצית הראשונה של המאה ה־8 לפנה"ס, על סמך תארוך מאפייני הכתובת.<ref>Edward Lipiński, [https://books.google.co.il/books?id=837DDbYsxAoC&printsec=frontcover&hl=iw&source=gbs_ge_summary_r&cad=0#v=onepage&q&f=false On the Skirts of Canaan in the Iron Age: Historical and Topographical Researches], Orientalia Lovaniensia Analecta 153, Peeters, 2006, pp. 185–186</ref> במהלך המאה ה־8 לפנה"ס (לפחות עד סוף המאה) חלשה צור בהגמוניות על האי קפריסין, רובו ככולו, ואף סיפוח חלקים גדולים מהלבנט – תוך הכפפת צור לאשור – בימי תגלת־פלאסר והמרידה של חירם השני לא ערערו שליטה זאת.<ref name=":194"></ref> השם האשורי "ידננה" (הנגזר מהדנונה האכאים) והתיעוד מכתובות אשוריות מתחילת המאה הבאה מעידים שהצורים שלטו על האי כשמלכיו וחלק ניכר מאוכלוסייתו היה איוני, והדבר מדגים את עוצמת הכוח הצבאי של הצי הצורי ותפקידו המוביל בסחר הימי במזרח הים התיכון במאה ה־8 לפנה"ס.<ref name=":192"></ref>

בניגוד לקודמיו, כגון לולי, נראה שלחירם השני לא הייתה השפעה על צידון: מכתב מקורדי־אשור־לַמוּר לתגלת־פלאסר מצטט דיווח של נבו־שזיב מצור, לפיו חירם כרת את ה־ēqu, עץ מקודש, במקדש אלוהיו שבכניסה לצידון, במטרה להעבירו לצור, אך נעצר על־ידי נציגי אשור.

== ראו גם ==
* כתובת בעל לבנון

== ביאורים ==

== הערות שוליים ==

קטגוריה:מלכים פיניקים
קטגוריה:צור
קטגוריה:שליטים תחת האימפריה האשורית החדשה
קטגוריה:אישים שחיו במאה ה-8 לפנה"ס
כל החלומות (שיר)

"כל החלומות" הוא שיר שהוקלט על ידי הזמר הישראלי אייל גולן, מתוך אלבום האולפן השישה-עשר שלו, הלב על השולחן (2013).<ref name=":5"></ref> הוא יצא לאור ב-18 במרץ 2013, בהוצאת חברת התקליטים ליאם הפקות, ביחד עם שאר השירים מתוך האלבום.<ref name=":0"></ref> לאחר שהוחלט להוציא את "את" ו"סטטוס מאוהב" כסינגלים, חדל גולן מלהוציא נוספים, אך "כל החלומות" זכה להצלחה ארצית מבלי שהופץ כסינגל והפך לאחד משירי החותם שלו.<ref name=":5" /> את השיר כתב והלחין אופיר כהן להפקה מוזיקלית של תמיר צור.<ref name=":5" />

אף על פי שלא הופץ כסינגל, זכה "כל החלומות" להצלחה רבה. הוא הוקלט בידי מספר מוזיקאים כדוגמת עומר אדם,<ref></ref> תמיר גל,<ref></ref> טהוניה רובל,<ref></ref> דודו אהרון,<ref></ref> ושרית חדד.<ref></ref> בשל הצלחתו, בוצע השיר בעשרות מהופעותיו של גולן ונכלל במספר אלבומי הופעה כדוגמת הלב על השולחן: הופעה חיה בקיסריה (2013) ופעם בחיים (2014).<ref></ref>

== רקע וכתיבה ==
השיר נכתב והולחן על ידי אופיר כהן והופק על ידי תמיר צור.<ref name=":5" /> "כל החלומות" הגיע למיליון צפיות ביוטיוב בזמן קצר והצליח בהשמעות ברדיו, אף על פי שלא הופץ כסינגל.<ref name=":0" /> בשנת 2022, פתח אייל גולן את בית הספר למוזיקה "קול החלומות"; שמו של בית הספר נגזר משמו של "כל החלומות" באמצעות משחק מילים.

פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-750,000 אלף השמעות.<ref name=":5" />

== וידאו קליפ ==
האודיו הרשמי של "כל החלומות" פורסם ב-18 במרץ 2013.<ref name=":0" /> הוא כולל את עטיפת האלבום הלב על השולחן (2013), כמו גם ברקוד נלווה.<ref name=":0" />

נכון לפברואר 2024 עומד מונה הצפיות של קליפ המילים על למעלה מ-27 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|18 במרץ 2013
|הזרמת מוזיקה • הורדה דיגיטלית
|ליאם
|style="text-align:center;"|<ref name=":5" />
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:שירי איל גולן
קטגוריה:שירים בעברית
קטגוריה:שירים שנכתבו על ידי אופיר כהן
קטגוריה:שירים שהולחנו על ידי אופיר כהן
קטגוריה:שירים שהופקו על ידי תמיר צור
קטגוריה:שירים על חלומות
קטגוריה:שירים על כאב לב
הייטק (אלבום)

"הייטק" הוא אלבומו הרביעי של המוזיקאי יוני בלוך שיצא לאור ב-2023.
== הפקה ==
חברי הלהקה המלווה את בלוך באלבום זה הם: אדם בן אמיתי, אריאל ערמוני, ארז פרנק, דניאל בלוך, טל זובלסקי, טל כהן, רוני בר הדס, תומר להב ועוד<ref></ref>. מספר שירים פורסמו טרם הוצאת האלבום, ביניהם הסינגלים "לא קל לא פשוט" (2010), "תסלחי לי" (2021) ו-"כל כך הרבה שירים" (2023). נכון למאי, 2024, האלבום זמין רק בפורמטים של דיסק ושל קסטה, אך באתר האוזן השלישית בו נמכר האלבום, נכתב כי האלבום צפוי להגיע בהמשך גם לפלטפורמות ההאזנה הדיגיטליות כגון ספוטיפיי<ref></ref>. השיר הראשון (שעל שמו נקרא האלבום) זמין בפלטפורמות הדיגיטליות, גם בצורת וידאוקליפ.

== שירי האלבום ==

== הערות שוליים ==
שדרות זלמן שזר

שדרות זלמן שזר (בעבר: שדרות יהודה הלוי) הוא רחוב ראשי במערב ירושלים, בכניסה הראשית לעיר. תחילתן בצומת שדרות הרצל ושדרות חיים ויצמן (כיכר שלום ש. שטרית) ליד רחבת גשר המיתרים וסיומן בצומת שדרות בן-צבי ורח' שמואל ברוך (המשכו של רחוב אגריפס). למעשה, מהוות שדרות שז"ר את המשכם של שדרות ויצמן וכביש 333 (שדרות בן-גוריון).

בשדרות שזר שוכנים בנייני האומה ותחנת הרכבת ירושלים - יצחק נבון, והן קרויות על שמו של נשיא מדינת ישראל השלישי, זלמן שזר.

==היסטוריה==
שדרות שזר נסללו בשטח שעליו שכן עד מלחמת העצמאות הכפר שייח' באדר. בשנות ה-50 הוקמו במקום "בנייני האומה".

נציגי תנועת החרות בעיריית ירושלים הציעו לקרוא לרחוב על שמם של "לוחמי ירושלים ומגיניה", משום שברחבת בנייני האומה הוקמה האנדרטה יד הזיכרון למגיני ירושלים, אולם הצעתם נדחתה ונתקבלה ההחלטה לקרוא להן על שמו של רבי יהודה הלוי (ששמו נעדר מרחובות שכונת רחביה הקרויים על שם משוררי תור הזהב). בסוף שנות ה-60 של המאה ה-20 נחפרה מתחת לשדרות יהודה הלוי מנהרה תת-קרקעית להולכי רגל המקשרת את בנייני האומה לרחוב יפו, לקראת הקמתה של התחנה המרכזית של ירושלים ברחוב יפו.

בשנת 1975 שונה שם השדרות ל"שדרות שזר" על שמו של נשיא המדינה השלישי זלמן שזר שנפטר כשנה קודם לכן, בטקס בהשתתפות נשיא המדינה אפרים קציר, ראש העירייה טדי קולק ויו"ר קק"ל יעקב צור.

בשנת 1994 אירע פיגוע תופת בתחנת אוטובוס בשדרות שזר, סמוך לבנייני האומה. ב-2011 אירע באותו מקום הפיגוע ליד בנייני האומה, שבו התפוצץ מטען חבלה שהונח ליד טלפון ציבורי וגרם למותם של אשה ונערה ולפציעתם של 37 בני אדם.
שדרות שזר ותחנת הרכבת יצחק נבון בלילה
בשנת 2018 נפתחה בצד הצפוני של שדרות שזר תחנת הרכבת ירושלים - יצחק נבון. 

במרוצת השנים, בשל המיקום המרכזי של שדרות שזר וסמיכותן לתחנה המרכזית ולתחנת הרכבת יצחק נבון, הוקמו בשדרות שזר תחנות אוטובוס רבות המהוות תחנות קצה לקווי אוטובוס רבים, עירוניים ובינעירוניים.

בשדרות שזר מונצחים שלושה מנשיאי המדינה: זלמן שזר בשם הרחוב, יצחק נבון שעל שמו תחנת הרכבת ושמעון פרס שעל שמו נקראים בנייני האומה (בנוסף, הרחוב פוגש את הרחובות חיים ויצמן, הנשיא השישי ויצחק בן-צבי).

==פרויקט הכניסה לעיר==

בשנת 2018, כחלק מהעבודות להקמת רובע העסקים והמסחר בכניסה לירושלים, נסגר מקטע משדרות שזר (מצומת שזר-נורדאו ועד הרחובות בן צבי-שמואל ברוך) לתנועה. בקיץ 2019 נסגר לתנועה גם המקטע הראשי של שדרות שזר (מצומת הרצל-ויצמן ועד לרחוב נורדאו). השדרות עברו הפרדה מפלסית, ובספטמבר 2023 נפתחו לציבור "מנהרות שזר" לכלי רכב פרטיים מתחת לכביש, בעוד שמפלס הקרקע משמש לתחבורה ציבורית והולכי רגל בלבד.

על פי התוכנית, אמור לקום מתחת למנהרות חניון תת-קרקעי בן חמש קומות, שיכיל כ-1300 מקומות חנייה

==קישורים חיצוניים==

==הערות שוליים==

זלמן שזר, שדרות
קטגוריה:הנצחת זלמן שזר
קטגוריה:הכניסה הראשית לירושלים
סטאם א-סוקמי

סטאם מוחמד עבד א-רחמן א-סוקמי (בערבית: سطَّام مُحَمَّدُ عَبْدِ اَلرَّحْمَـٰن السُّقامي; 28 ביוני 1976 – 11 בספטמבר 2001) היה טרוריסט סעודי שהיה אחד מחוטפי טיסה 11 של אמריקן איירליינס, שהתנגשה בבניין הצפוני של מגדלי התאומים במסגרת פיגועי 11 בספטמבר.

==ראשית חייו==
א-סוקמי, יליד ריאד, היה סטודנט למשפטים באוניברסיטת המלך סעוד. בהיותו שם ייתכן שהצטרף ל במתחם אימונים עבור אל-קאעדה ליד קאבול. בנובמבר 2000 טסו השניים יחד לאיראן מבחריין.

==ההכנות לפיגועי 11 בספטמבר==
לפי ה-FBI, א-סוקאמי הגיע לראשונה לארצות הברית ב-23 באפריל 2001, עם ויזה שאפשרה לו להישאר בה עד 21 במאי. עם זאת, לפחות 5 אנשים טענו שהם מזהים את תמונותיו של א-סוקאמי וגם של , אחיו הצעיר של (גם הם השתתפו בפיגועי 11 בספטמבר), שהתגוררו במתחם סן אנטוניו הסמוך אליהם בשנת 2001. עם זאת, אנשים נוספים שהכירו את החוטפים טענו שבתצלומי ה-FBI שמות שלושת החוטפים הפוכים. דיווחים אחרים העלו באופן סותר שא-סוקמי שהה עם ואליד א-שחרי בהוליווד, פלורידה, ושכר טויוטה קורולה שחורה.

ב-19 במאי, א-סוקמי וואליד א-שחרי טסו לפריפורט. אולם בהיעדר תיעוד מתאים, הם נעצרו עם הנחיתה וחזרו לפלורידה באותו היום.

ב-3 ביולי הונפקה לו תעודת זהות של פלורידה. בערך בזמן הזה, הוא גם השתמש ברישיונו הסעודי כדי לקבל רישיון נהיגה במדינה הנושא את אותה כתובת מגורים של ואיל א-שחרי. למרות זאת, הוועדה לחקר אירועי 11 בספטמבר טוענת שא-סוקמי היה החוטף היחיד שלא היה לו שום מסמך זיהוי אמריקאי.

ראש ה-CIA ג'ורג' טנט אמר מאוחר יותר כי "כנראה נאמר להם מעט יותר מזה שהם מועדים למשימת התאבדות בתוך ארצות הברית."

==פיגועי 11 בספטמבר==

ב-10 בספטמבר 2001 חלק א-סוקמי חדר בבית מלון בבוסטון עם שלושה מחוטפי טיסה 175 של יונייטד איירליינס: , ו.

ביום הפיגועים, עשה א-סוקמי צ'ק-אין באמצעות דרכונו הסעודי ועלה על טיסה 11 של אמריקן איירליינס. הוא נרשם על ידי מערכת מיון הנוסעים הממוחשבת () מה שחייב את תיקיו לעבור בדיקה נוספת לאיתור חומרי נפץ. לאחר מכן לא בוצעה בדיקה נוספת.

לפי יונייטד פרס אינטרנשיונל, א-סוקמי הוא שרצח את הנוסע דניאל לוין, קצין בוגר סיירת מטכ"ל, מדען מחשבים ויזם עסקי ישראלי-אמריקאי, וכן מייסדה של חברת "אקאמאי טכנולוגיות". הוועדה לחקר אירועי 11 בספטמבר העלתה השערה שא-סוקמי דקר את לוין כך שלא יכול היה למנוע ממוחמד עטא ועבד אל-עזיז אל-עומארי, שישבו מולו, לחטוף את המטוס.

==גילוי דרכונו==
דרכונו של אל-סוקאמי נמצא על ידי עובר אורח ב, לפני קריסת המגדלים. ערוצי חדשות רבים דיווחו בטעות כי זהו דרכונו של מוחמד עטא. בעלת טור בעיתון הבריטי הגרדיאן פקפק באמינות הדיווח, ותהה אם דרכון מנייר יכול לשרוד את התופת בעוד שהקופסאות השחורות של המטוס מעולם לא נמצאו. מלבד דרכונו של א-סוקמי, הדרכונים של ו (מחוטפי טיסה 93 של יונייטד איירליינס) נמצאו במקום ההתרסקות של טיסה 93 של יונייטד איירליינס.

==קישורים חיצוניים==

==הערות שוליים==

קטגוריה:טרוריסטים סעודים
קטגוריה:חוטפי המטוסים בפיגועי 11 בספטמבר
קטגוריה:סעודים שנולדו ב-1976
קטגוריה:סעודים שנפטרו ב-2001
Israel (שיר של בי ג'יז)

"Israel" הוא שיר של להקת הבי ג'יז שיצא במקור לשווקים כסינגל בשנת 1971.

זוהי בלדת רוק<ref name="enigmatic"></ref> שנכתבה על ידי בארי גיב. השיר נכלל גם באלבום של להקת הבי ג'יז "Trafalgar".

השיר הוקלט ב-7 באפריל 1971 באולפני IBC בלונדון, כאשר באותה ההזדמנות הלהקה הקליטה גם שני שירים אחרים אשר נוצרו על ידי מוריס גיב - "Trafalgar" ו"It's Just the Way", את הקומפוזיציה של רובין גיב "Engines, Aeroplanes", ושיר נוסף של בארי גיב - הבלדה " Don't Wanna Live Inside Myself".<ref name="enigmatic"/>

השיר יצא לשווקים לראשונה כסינגל במאי 1972 בבלגיה,<ref></ref> בהולנד, ובניו זילנד. השיר "Dearest" נכלל בצד ב' של התקליט.<ref name="baroque"></ref>

==רשימת רצועות==
*תקליט 7 אינץ
# "Israel" – 3:54
# "Dearest" – 3:52

== מיקומי שיא ==

== השתתפו בהקלטה ==
* בארי גיב - שירה וליווי סולן, גיטרה אקוסטית
* מוריס גיב - פסנתר, גיטרה בס וגיטרה אקוסטית
* ג'ף ברידג'פורד - תופים
* ביל שפרד - תיזמור

== קישורים חיצוניים ==

== הערות שוליים ==

קטגוריה:שירי 1971
קטגוריה:סינגלים מ-1972
קטגוריה:שירי בי ג'יז
קטגוריה:שירים באנגלית
קטגוריה:שירים שנכתבו על ידי בארי גיב
קטגוריה:שירים שהופקו על ידי בארי גיב
קטגוריה:שירים שהופקו על ידי נייג'ל לואיס
קטגוריה:שירים על ישראל
קטגוריה:בלדות משנות ה-1970
קטגוריה:סינגלים בהוצאת פולידור רקורדס
__noTOC__
דאנורי

דאנורי (Korea Pathfinder Lunar Orbiter (KPLO), Danuri, מקפת חוקרת קוריאנית של הירח) היא מקפת דרום קוריאנית לחקר הירח. היא שוגרה לחלל ב-4 באוגוסט 2022, הגיע למסלול סביב הירח בדצמבר ומאז מעבירה נתונים לפי תוכנית שנקבעה.

שם הגשושית הוא הלחם של מילה קוריאנית dal (הירח) ו-nurida (הנעה).

==היסטוריה==
בשנת 2014 הסתיימה עבודה שבחנה אפשרות לשגר חללית לכיוון הירח תוך שיתוף פעולה עם נאס"א. בדצמבר 2016 נחתם הסכם על שיתוף פעולה וקבלת עזרה מנאס"א במספר נושאים הקשורים עם תכנון, ניווט והעברת נתונים.

שלב ב' של התכונית כולל נחתת וצפוי למימוש בתחילת שנות ה-30 של המאה ה-21.

הגשושית שוגרה באוגוסט 2022 בעזרת משגר מדגם פאלקון 9 מנמל החלל קייפ קנוורל. ב-16 בדצמבר 2022 הגשושית הגיע למסלול סביב הירח והחלה להקיף אותה בגובה של כ-100 ק"מ. במהלך טיסה לירח בוצעו כמה תיקוני מסלול

על החללית הותקנו 8 מכשירים מדעיים (7 נבנו בקוריאה הדרומית והנוסף הוא של נאס"א). בין היתר הותקנה מצלמה עם רגישות של 2.5 מ' לבחינת אתרי נחיתה עתידיים.

החל מינואר 2023 החל שחרור נתונים המתקבלים לציבור הרחב. היא מתוכננת לפעול עד דצמבר 2025.

== קישורים חיצוניים ==
* 

* [https://www.kari.re.kr/eng/sub03_07_01.do מידע על המשימה]
* [https://www.planetary.org/space-missions/kplo תיאור פעילות]

==הערות שוליים==

קטגוריה:תוכנית החלל הדרום קוריאנים
קטגוריה:משימות לחקר הירח
מחוז פונטבדרה

מחוז פונטבדרה הוא מחוז של הקהילה האוטונומית של גליסיה, בספרד. היא גובלת במחוזות לה קורוניה בצפון, לוגו בצפון מזרח, אורנסה במזרח, במחוז ויאנה דו קסטלו בדרום בפורטוגל ובאוקיינוס האטלנטי במערב. בירתה היא העיר פונטבדרה.

על פי מרשם התושבים העירוני של שנת 2021 (של הלשכה הלאומית לסטטיסטיקה), אוכלוסיית המחוז מנתה 943,015 תושבים, ב-61 רשויות מקומיות. ויגו היא העיר המאוכלסת ביותר במחוז, ובה 292,374 תושבים, בעוד בפונטבדרה התגוררו יש 82,828 תושבים.

בתחום המחוז זה נמצא הפארק הלאומי של האיים האטלנטיים של גליסיה.

את המחוז מנהלת המועצה המחוזית של פונטבדרה היושבת בבניין מטה בעיר פונטבדרה ומטה משני בעיר ויגו, בשניהם ניתן שרות לתושבי המחוז וכן תמיכה טכנית, כלכלית וטכנולוגית לרשויות המקומיות במחוז.

== גאוגרפיה ==
המחוז ממוקם בפינה הדרומית מערבית של הקהילה האוטונומית של גליסיה. הוא גובל במחוזות לה קורוניה, לוגו ואורנסה, כמו גם בפורטוגל בגבולו הדרומי. ממערב המחוז גובל בהאוקיינוס האטלנטי.
תמרור המוצב בכבישים ומציין כניסה לתחומי המחוז
מחוז פונטוודרה הוא אחד המחוזות הספרדיים הקטנים ביותר, שטחו 4,495 קמ"ר.

=== אקלים ===
אקלים מחוז פונטבדרה הוא אקלים חופי אוקיאני, עם טמפרטורות מתונות ממוצעות בכל ימות השנה וכמות גשמים גבוהה. משקעי שלג, או כפור, נדירים במחוז.

== דמוגרפיה ==
במחוז פונטבדרה, נכון לשנת 2021, 942,665 תושבים והוא המחוז ה-16 במספר התושבים בין מחוזות ספרד.<ref>[https://es.statista.com/estadisticas/501078/las-provincias-espanolas-con-mas-habitantes/ Provincias de España en cuanto a población en julio 2023]</ref> רוב האוכלוסייה מרוכזת בחופי שלושת לשונות הים (rías) הגדולים שבמחוז (ארוזה, פונטבדרה וויגו). במחוז צפיפות אוכלוסין של 209.52 תושבים/קמ"ר, גבוהה מהממוצע במדינה. אוכלוסיית המחוז גדלה בהדרגה עד 2011, אז הגיעה לשיא של 963,511 תושבים. מאז אוכלוסיית המחוז הולכת ופוחתת בהדרגה.

בבירת המחוז, פונטבדרה, רק 8.79% מאוכלוסיית המחוז, העיר ויגו היא העיר המאוכלסת ביותר המחוז עם 31.18% מן האוכלוסייה. בוויגו גם עיקר הפעילות הכלכלית במחוז.<center>התפתחות האוכלוסייה במחוז פונטבדרה</center><gallery mode="packed" heights="180px" style="margin:0;">
קובץ:Pontevedra_Densidad-2018.png|קישור=Archivo:Pontevedra_Densidad-2018.png|טקסט=Densidad de población (2018)|צפיפות אוכלוסין במחוז (2018)
קובץ:Pontevedra_Crecimiento-98-08.png|קישור=Archivo:Pontevedra_Crecimiento-98-08.png|טקסט=Crecimiento de la población entre 1998 y 2008|גידול האוכלוסייה בין 1998 ל-2008
קובץ:Pontevedra_Crecimiento-08-18.png|קישור=Archivo:Pontevedra_Crecimiento-08-18.png|טקסט=Crecimiento de la población entre 2008 y 2018|גידול האוכלוסייה בין 2008 ל-2018
</gallery>

== הערות שוליים ==

== קישורים חיצוניים ==

* 
* 

פונטבדרה
קטגוריה:גליסיה
מרדכי ברוך קרבאליו

מרדכי ברוך קרבאליו (או קאראווליו) (סביבות 1705–21 בדצמבר 1784, ח' בטבת ה'תקמ"ה) היה רב, מחבר תורני וסוחר מיהדות תוניסיה. רבה הראשי השני של קהילת יוצאי ליבורנו בתוניסיה.

==ביוגרפיה==
נולד בתוניס בסביבות 1705. לצד עיסוקו התורני הוא היה גם סוחר עשיר, אך בסוף ימיו איבד את עושרו. למד תורה מהרב יצחק לומברוזו, ועם פטירת רבו בשנת 1752, ירש את מקומו כרב הראשי של קהילת יוצאי ליבורנו בתוניסיה.
הוא נהג ללמוד עם בנו, יצחק, מידי שבת בפירוש המזרחי על התורה, ולאחר מכן היה כותב את החידושים שעלו בלימודם. הוא שכל את בנו שנפטר בשנת ה'תקי"ט בגיל עשרים ושמונה, והותיר אחריו בן ובת. את החידושים הדפיס לזכרו בשם "ספר הזכרונות וחיי יצחק", הכולל חידושים על פירוש המזרחי, חידושים על הש"ס והספדים.
בח' בטבת ה'תקמ"ה מת במגפה. את מקומו ברבנות הקהילה ירש חתנו יצחק אלחאייק.

אחד מצאצאיו הוא ז'ול קראוולו מהנדס רכבות וממייסדי כל ישראל חברים.

==קישורים חיצוניים==
* 
* 
* 

==הערות שוליים==

קטגוריה:רבני קהילת הגורנים
קטגוריה:ילידי המאה ה-18
קטגוריה:נפטרים ב-1784
צ'מפי סורן

צ'מפי סורן (בהינדי: चंपई सोरेन; נולד ב־1 בנובמבר 1956) הוא פוליטיקאי הודי, לשעבר ראש השרים של ג'הרקאנד.

== ביוגרפיה ==
סורן נולד ב־1956 למשפחה חקלאית.

בשנות התשעים היה סורן מעורב במחאה נגד מפעלי טאטא מוטורס בג'אמשדפור בתביעה לזכויות עובדים, דבר שהביא להגשת כתב אישום נגדו ב־1993.

ב־1990 נבחר סורן כפוליטיקאי עצמאי כחבר ב, בתמיכת שיבו סורן מנהיג הג'הרקאנד מוקטי מורצ'ה. וב־1995 הצטרף לג'הרקאנד מוקטי מורצ'ה.

לאחר הקמת ג'הראקנד ב־2000, סורן נבחר ל ב־2005 והיה חבר בממשלת הקואליציה של מפלגת העם ההודית־ג'הרקאנד מוקטי מורצ'ה בין ספטמבר 2010 וינואר 2013. לאחר שהוקמה ממשלת קואליציה של הג'הרקאנד מוקטי מורכה והקונגרס הלאומי ההודי ביולי 2013 בראשות המאנט סורן, מונה לשר המדע והטכנולוגיה בממשלה זו, שהתקיימה עד לתבוסת המפלגה בבחירות בדצמבר 2014, בהם ניצחה מפלגת העם ההודית.

בבחירות לאספה המחוקקת של ג'הרקאנד ב־2019 ניצחה הג'הרקאנד מוקטי מורכה והמאנט סורן שב והקים ממשלה, בה מונה צ'מפי סורן לשר התחבורה, ושר לרווחת השבטים הנספחים, הקאסטות הנאספחות והקאסטות הלא־מקודמות.

לאחר שהמאנט סורן התפטר מהתפקיד עקב מעצרו בפרשת שחיתות בינואר 2024, הודיע המאנט על מינויו של צ'מפי לראש השרים במקומו. מושל ג'הרקאנד השביע אותו לתפקיד ב־2 בפברואר 2024.

לאחר שחרורו של המאנט סורן ממאסרו ביולי 2024, התפטר צ'מפי מהתפקיד וסורן שב לכהן כראש השרים.

באוגוסט 2024 הודיע סורן על מעברו למפלגת העם ההודית.

== קישורים חיצוניים ==

== הערות שוליים ==

קטגוריה:ראשי ממשלות המדינות והטריטוריות של הודו
קטגוריה:ג'הרקאנד: פוליטיקה
קטגוריה:ילידי 1956
סלט שבע שכבות

סלט שבע שכבות (באנגלית: Seven-layer salad) הוא מאכל אמריקאי הכולל שילוב צבעוני של שבע שכבות של מרכיבים.

== מאפיינים ==
השכבות בסלט זה הן על פי רוב חסה אייסברג, עגבניות, מלפפונים, בצל, אפונה מתוקה, ביצים קשות, גבינת צ'דר חדה וחתיכות בייקון.<ref></ref> על הסלט יוצקים רוטב על בסיס מיונז ולפעמים מוסיפים שמנת חמוצה. לעיתים קרובות הוא מוגש בקערת זכוכית או במחבת גדולה כדי שניתן יהיה לראות את השכבות. המנה מזוהה לעיתים קרובות עם ארוחות קלות, פיקניקים ומנגל, שם מתקיימת התקהלות גדולה של אנשים וצריך להאכיל אנשים רבים. ישנן גרסאות רבות של סלט שבע השכבות וניתן להכין אותו עם שכבות נוספות (או לפעמים פחות), מה שהופך אותו (לדוגמה) לסלט שמונה שכבות במקום.

== היסטוריה ==
אף על פי שיש הרבה וריאציות, הסלט המסורתי בן שבע השכבות נשאר זהה במשך עשרות שנים. ייתכן שהמנה מקורה בדרום ארצות הברית והיא כונתה "סלט האפונה שבע השכבות" על שכבות האפונה העיקריות שלה. הסלט המסורתי בן שבע השכבות מכוסה בציפוי מיונז (ולפעמים שמנת חמוצה) וכולל ביצים ובייקון. מסופר ש"עזר לתת שם רע לסלטים של שנות החמישים... בכל הנוגע לבריאות".<ref name="hartz"></ref>

== וריאציות ==
וריאציות פופולריות על מרכיבי הסלט הביתי כוללים בשר חזיר, פטריות, סלרי, גזר ופלפל. המנה נותרה מרכיב יסוד במסיבות, וגובהה המרשים וארכיטקטורת השכבות הותאמו על ידי כמה שפים במסעדות, אם כי "השכבות בסלט נערמו הרבה לפני שרבים מהטבחים של היום בכלל נולדו". בשלנים ששינו את הסלט כוללים את אלה במסעדת Aura ברחוב לינקולן בפלורידה, הכוללים פרוסות מוצרלה, עגבניות אדומות ובזיליקום בשכבות לצבע אדום, ירוק ולבן, ואחרים המשתמשים בפירות, צמצום במרכיבים עתירי שומן, החלפה יוגורט דל שומן או רוטב ויניגרט במקום מיונז/שמנת חמוצה, ושינוי המרכיבים עם מאכלים אתניים וגורמה כמו עגבניות, חומוס, שעועית שחורה ופפרוני.<ref name="hartz" /> שף אחר שמגיש פריטים ב"חוש הומור" מציע "סלט מעודכן בשבע שכבות בטורטייה, שבו הבשר הטחון של שנות ה-70 מוחלף בשרימפס בגריל".<ref>Karla Cook [https://www.nytimes.com/2002/12/08/nyregion/restaurants-mating-instincts.html?scp=1&sq=%22seven-layer%20salad%22&st=cse RESTAURANTS; Mating Instincts] Sunday, December 8, 2002 New York Times</ref>

== לקריאה נוספת ==
* רשימת סלטים
* סלט תפוחי אדמה
* סלט סניקרס
* סלט עוגיות
* סלט ג'לו
* סלט ווטרגייט

== הערות שוליים ==

קטגוריה:סלטים
קטגוריה:המטבח האמריקאי
פיזי (מאכל)

פיזי (בפולנית: Pyzy; ביחיד: Pyza) הם סוג של כיסונים (בפולנית השם הכולל לכל סוגי הכופתאות הוא: kluski).

== מאפיינים ==

המנה מכונה לרוב ברבים שלה כפיזי, מכיוון שהיא מוגשת בדרך כלל כארוחה עיקרית: כ-kluski גדול בצורת אליפסה, האופייני למטבח הפולני.<ref></ref>

== פיזי תפוחי אדמה ==
Kartacze (מנת תפוחי אדמה)
פיזי תפוחי אדמה מוכנים מתפוחי אדמה גולמיים או מתערובת של תפוחי אדמה גולמיים ומבושלים,<ref>[https://web.archive.org/web/20160305073257/http://www.minrol.gov.pl/pol/Jakosc-zywnosci/Produkty-regionalne-i-tradycyjne/Lista-produktow-tradycyjnych/woj.-pomorskie/Pyzy-borowiackie Pyzy borowiackie]. Ministry of Agriculture and Rural Development (Poland)</ref> אופציונלי בתוספת קמח, ביצים ומלח, מבושלים במים רותחים. ממולאים במלית בשר, טוורוג או פטריות, לחלופין מוגשים ללא מלית, ובמקום זה עם בייקון, שומן חזיר או בצל מטוגן.

== פיזי מחמצת ==
Pampuchy (כופתאות שמרים מאודות)
פיזי חמוץ או pyzy drożdżowe מוכנים מקמח, ביצים, שמרים, חלב, חמאה, סוכר ומלח.<ref name="PyzyMŚ"></ref> אלה מבושלים במים רותחים או על אדים (ראו Pampuchy). בספרות נאמר כי ניתן להכין פיזי גם על ידי אפייה בתנור.

== לקריאה נוספת ==
* צפלינאי
* פוטן ראפה

== קישורים חיצוניים ==
* [https://culture.pl/en/article/10-must-have-foods-from-polish-cities 10 מאכלי חובה מערים פולניות]

== הערות שוליים ==

קטגוריה:המטבח הפולני
קטגוריה:כופתאות